Tá ið Búskaparráðið í juli 1997 kom við síni meting av búskaparstøðuni í landinum og sínum metingum um framtíðina fyri føroyska búskapin, var formaður Javnaðarfloksins, Jóannes Eidesgaard, fyrstur at royna at fáa sær politiskan vinning burtur úr teirri tilráðingini, sum seinni kom at vísa seg at vera ónýtilig, tí ráðið hevði funnið útav, at síðani 1994 vóru 900 fólk sett í almenn størv í Føroyum.